Քլայդ Աուդիտորիում

Քլայդ Աուդիտորիում (, կամ SEC Armadillo), համերգասրահ Շոտլանդիայի Գլազգո քաղաքում։ Շոտլանդիայի մարզահամերգային երեք համալիրներից մեկն է և գտնվում է Քլայդ գետի ափին՝ շոտլանդական ցուցահանդեսների և համագումարների կենտրոնի () մոտ։

Պատմություն

Մարզահամերգային համալիրի հնարավորությունները մեծացնելու նպատակով նոր մասնաշենք կառուցելու նախագիծը առաջ քաշվեց 1997 թվականին։ 2000 թվականին ավարտվեց նոր, 2000 տեղանոց շենքի կառուցումը, որը նախագծել էր մրցանակակիր «Ֆոստեր և գործընկերներ» ճարտարապետական ընկերությունը և համանուն կենդանու արտաքին տեսքի նմանության շնորհիվ ստացավ իր «փաղաքշական մականունը»՝ 
«Զրահակիր» (): Արմադիլոն զրահակիրների կարգին պատկանող կաթնասուն կենդանի է։ Շենքի և Սիդնեյի օպերային թատրոնի միջև բազմաթիվ համեմատություններ և զուգահեռներ են անցկացվել, սակայն ճարտարապետի ոգեշնչումը բնավ այդպիսի նախագիծ ստեղծելը չի եղել և շենքը ավելի շատ հիշեցնում է կցանավակների շարք և սերտ առնչություն ունի Քլայդի նավաշինական ավանդույթների հետ։ Կառույցը շատ արագ դարձավ Քլայդի ափամերձ տարածքների ամենանշանավորը և ժամանակակից Գլազգոյի խորհրդանիշերից մեկը։ Դրա հաջողությունը պատճառ հանդիսացավ համալիրի երրորդ՝ «SEC հիդրոյի» կառուցման համար։ Քլայդ Աուդիտորիումը անցուղիներով կապված է SEC-կենտրոնի և «Քրոուն Պլազա» հյուրանոցի հետ՝ շոու-բիզնեսի առաջնակարգ ներկայացուցիչների համար հեշտ ելք և մուտք ապահովելու նպատակով։ Շենքում են կազմակերպվել «Բրիտանիան ունի տաղանդ» () մրցույթի 2-րդ, 3-րդ և 4-րդ եթերաշրջանները և բրիտանական «Իքս-Ֆակտոր» մրցույթի առաջին չորս եթերաշրջանները։ Քլայդ Աուդիտորիում համերգասրահում է բացահայտվել շոտլանդացի երգչուհի Սյուզան Բոյլի տաղանդը («Բրիտանիան ունի տաղանդ» մրցույթի երրորդ եթերաշրջան)։ Շենքի «արմադիլո» անունն առաջին անգամ օգտագործել է ինժեներ Յան Ռեյլին 2011 թվականին։ 2014 թվականին Քլայդ Աուդիտորիումում են անցկացվել Գլազգոյում կազմակերպված 2014 թվականի օլիմպիական համագործակցության խաղերի ծանրամարտի մրցույթները։

Մնջախաղ
Վերջերս Քլայդ Աուդիտորիումը հայտնի է դարձել այնտեղ անցկացվող ընտանեկան մնջախաղ-ներկայացումներով։

Տես նաև 
 Շոտլանդական ցուցահանդեսների և համագումարների կենտրոն ()
 Զրահակիրներ ()

Ծանոթագրություններ

Արտաքին հղումներ
 SECC web site
 Photographs of the (Armadillo)  Clyde Auditorium in Glasgow 
 Queen's Dock regeneration project
 SECC Armadillo features in Delhi - Clyde Waterfront regeneration

Գլազգոյի շենքեր և կառույցներ